# НАРЕДБА ЗА НАЦИОНАЛЕН ПЛУВЕН МАРАТОН МЕСЕМБРИЯ 2014

I. УСЛОВИЯ ЗА УЧАСТИЕ:

В Национален плувен маратон Месембрия могат да участват граждани и гости на Община Несебър, записали се за участие в определения срок и преминали задължителен предсъстезателен медицински преглед, извършен в здравно заведение три дни преди проявата или 1 час преди началото на старта. Желаещите да участват, предварително трябва да подпишат декларация, че са в състояние самостоятелно да преплуват разстоянието. При желание за участие на непълнолетни лица е задължително един от родителите да попълни декларация за съгласие.

Необходимите декларации за попълване могат да се изтеглят от сайта на Община Несебър – [www.nesebarinfo.com](http://l.facebook.com/l.php?u=http%3A%2F%2Fwww.nesebarinfo.com%2F&h=AAQHSCIUC&enc=AZOEYA-5mnD1HqavGtTdfxQjsPd4eROO2tDBQdX2Zl7soWnxREMW7L-dkk4ka0D9R7RLHxn4evj4vkdlFQonUR74YfxWqy1cNcMXrb4Zf9VYD7YmWS6Zcnirq36G03WVCLSq8tflWFe0DvACHju3Zobn&s=1)

II. ВРЕМЕ И МЯСТО НА ПРОВЕЖДАНЕ

Национален плувен маратон Месембрия ще се проведе на 12 юли (събота ), като стартът ще бъде даден от централния вход на Марина Диневи плаж – гр. Свети Влас, а финала ще е на Северното пристанище на гр.Несебър. Всички, записани за участие, трябва да се явят на 12 юли (събота ) в 09.00 часа на мястото предвидено за старт, като записванията се прекратявaт в 09:30 часа. Необходимо е участниците да си носят подходящи чанти, сакове, торби за прибиране на личните вещи. Разстоянието по права линия е 5900 м, за да улесним ориентацията на плувците ще има вехи през 500 м от началото на разстоянието до края, по които да се ориентират.

III. УСЛОВИЯ ЗА ПРОВЕЖДАНЕ

1. Участието е индивидуално и се допускат лица над 14 годишна възраст.

2. Разстоянието плаж Свети Влас – гр. Несебър /Северно пристанище / може да бъде преплувано със свободно избран стил. Не се разрешава ползването на подръчни средства, плавници, помощ отвън и др.

3. Стартът на преплуването ще бъде даден в 09:40 часа, като състезателите трябва да се наредят в една редица във водата, еднакво отдалечени от брега.

4. Състезателите плуват към финала самостоятелно, съдиите от лодките коригират участниците в случай на по-големи отклонения от маршрута.

5. Времето за финиширане е фиксирано и е 1час и 30 минути след финиширането на първенеца. Обикновено това означава, че останалите плувци имат сумарно 2ч. и 20мин. да изминат дистанцията, в противен случай изоставащите биват прибирани от спасителните лодки и катери.

6. По време на плуването не се разрешава получаването на каквито и да е хранителни, питейни, медикаментозни и др. средства от странични лица.

7. Състезатели, които се нуждаят от медицинска или друга помощ или желаят да прекратят плуването, задължително трябва да дадат знак с многократно движение с изпъната ръка на ляво и дясно.

8. Организаторите имат право да не допуснат състезател, който поради своята некомпетентност или действия е застрашил собствения си живот в предни издания на плувните маратони.

9. Всеки участник, преплувал разстоянието, на финала получава безплатна закуска, напитка, фланелка и грамота за участие.

10. При неподходящи метеорологични условия, организаторите си запазват правото да отложат проявата, като вечерта преди плувния маратон ще бъде публикувана информация в сайта на Община Несебър –[www.nesebarinfo.com.](http://l.facebook.com/l.php?u=http%3A%2F%2Fwww.nesebarinfo.com%2F&h=4AQFwQomY&enc=AZNcKDy6QghXOiGSLGQVk9mWlXM5kA1lJxhUu8xGkxN4hHTG0lYi19GRGvN6kTPSRR2kQ8I_7gKxTuXblZ8vsJzNRQXsPR6uHL73LOuBGdwxfGx_PRuI0RFkkQkw4hMcAgymqS19oCLRTE1mNLI4Rhwe&s=1" \t "_blank)

IV.КЛАСИРАНЕ И НАГРАДИ

1. Класирането е до 3-то място в два отделни раздела МЪЖЕ и ЖЕНИ

2. Класиралите се на първите три места – получават награди: I място – грамота, купа и парична награда в размер за 500 лева, ІІ място – грамота, купа и парична награда от 250 лева, ІІІ място – грамота, купа и парична награда от 100 лева.

3. Специални награди :Най-добре представили се :

- Най-млад участник

- Най-възрастен участник

V. ДОКУМЕНТИ ЗА ПРАВОУЧАСТИЕ

Желаещите да участват, предварително трябва да подпишат декларация, че са в състояние самостоятелно да преплуват разстоянието. При желание за участие на непълнолетни лица е задължително един от родителите да попълни декларация за съгласие. Декларациите могат да се попълнят и на място 1 час преди старта. Всеки записал се участник трябва да носи следните документи: лична карта, декларация по образец, подписана лично от участника, удостоверение за предсъстезателен медицински преглед.

VI. МЕРКИ ЗА БЕЗОПАСНОСТ

За правилната организация и провеждането на превантивни мерки за недопускането възникване на инциденти по време на плувния маратон, ще бъде осигурен спасителен катер „СПАСИТЕЛ – 4” на ИА „Морска администрация” – Бургас, придружен от медицински лица за оказване на първа медицинска помощ и други плавателни съдове, които също ще гарантират безопасността на участниците.

Национален плувен маратон Месембрия се провежда под патронажа на Спортен клуб по Водни Спортове Месембрия и Община Несебър

ОРГАНИЗАЦИОНЕН КОМИТЕТ:

* Десислава Николчева – председател на „Спортен клуб по водни спортове „МЕСЕМБРИЯ”
* Емил Петров – зам. председател на „Спортен клуб по водни спортове – „МЕСЕМБРИЯ”
* Тодор Желязков

ЗА КОНТАКТ :

* Десислава Николчева - desi\_nikolcheva@abv.bg 0899777749
* Емил Петров - mekov@abv.bg 0898597636